PROIECT



**REPUBLICA MOLDOVA**

 **RAIONUL CĂUŞENI**

**CONSILIUL ORĂŞENESC CĂUŞENI**

**DECIZIA nr. 5/\_\_\_\_\_**

din \_\_\_\_\_\_\_\_\_\_\_\_\_\_\_\_\_2020

Cu privire la abrogarea parțială a unei decizii

 Avînd în vedere nerespectarea cadrului legal obligatoriu la aprobarea Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018,

 în baza art. 4, lit g), 6 (1) din Legea cu privile la spațiile verzi ale localităților urbane și rurale nr. 591-XIV din 23 septembrie 1999,

 în conformitate cu art. 29 (1), subalin.1, 45 din Codul Funciar al Republicii Moldova nr. 828-XII din 25 decembrie 1991, art. 1, lit. a), 2 (2) și anexa la Legea privind prețul normativ și modul de vânzare-cumpărare a pământului nr. 1308-XIII din 25 iulie 1997,

 în temeiul art. 14 (1), (3), 20 (5), 75 (1), (2), (3) din Legea Republicii Moldova, nr. 436-XVI din 28.12.2006 ”Privind administraţia publică locală”, Consiliul orăşenesc Căuşeni **DECIDE:**

1. Se abrogă pct. 1.1. din Decizia Consiliului orășenesc Căușeni ”Cu privire la vânzarea terenului aferent”, nr. 8/9 din 04.09.2018.

 2. Prezenta Decizie se comunică:

 - D-lui Anatolie Donțu, primarul orașului Căușeni;

 - SC ML EXIMTRANS” SRL;

 - Oficiului Teritorial Căuşeni al Cancelariei de Stat a Republicii Moldova și se aduce la cunoștință publică prin intermediul plasării pe pagina web a primăriei or.Căușeni și includerii în Registrul de Stat a actelor locale.

Primarul or. Căușeni Anatolie Donțu

Specialist Valentina Gîrjeu

Secretarul Consiliului

orășenesc Căușeni Ala Cucoș-Chisalița

Avizat Anatolie Focșa

**NOTĂ INFORMATIVĂ**

**la proiectul de Decizie,, Cu privire la la abrogarea parțială a unei decizii”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
|  Anatolie Donțu, primarul orașului Căușeni, Gîrjeu Valentina, specialist |
| **2. Condiţiile ce au impus elaborarea proiectului de act normativ şi finalităţile urmărite** |
|  Proiectul de decizie are la bază ilegalitatea Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018, abrogarea căreia se impune prin prizma prevederilor cadrului legal al Republicii Moldova , în speță pct. 1.1. a deciziei. Conform Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018, s-a decis, prin intermediul pct. 1.1. de a vinde terenul proprietate publică aferent obiectului privat, teren ***neproductiv*** cu cota parte de 96,9 % din suprafața totală a terenului de 3,5886 ha, înregistrat la SCT Căușeni cu nr. cadfastral 2701226005, amplasat în or. Căușeni, șos. Tighina, nr. 25 cu prețul de vânzare ce constituie 37901 lei, de către SC ”ML EXIMTRANS”SRL, or. Căușeni, șos. Tighinei, 25/1. Decizia Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018 a fost notificată ca ilegală de către Oficiul Teritorial Căuşeni al Cancelariei de Stat a Republicii Moldova, nr. 1304/OT3-539 din 25.10.2018, Notificare respinsă, ca tardivă, prin Decizia Consiliului orășenesc Căușeni ”Cu privire la notificarea Oficiului Teritorial Căușeni nr. 1304/OT3-539” nr. 9/11 din 16 noiembrie 2018. Decizia Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018 a fost contestată de către Oficiul Teritorial Căuşeni al Cancelariei de Stat a Republicii Moldova în instanța de judecată, fiind admisă spre examinare iar, prin Încheierea Judecătoriei Căușeni din 17 iunie 2019 (dosar 3-73/18) s-a dispus suspendarea executării Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018 și aplicarea sechestrului pe bunurile imobile, vânzarea cărora s-a decis prin Decizia contestată de către Oficiul Terirorial Căușeni al Cancelariei de stat a Republicii Moldova. Din discuțiile avute cu reprezentanții SC ”EXIMTRANS” SRL s-a ajuns la concluzia de a iniția procedura de înstrăinare a cotei părți de 96,9 % a terenului cu nr. cadastral 2701226005, amplasat în or. Căușeni, șos. Tighinei, 25 conform cadrului legal obligatoriu al Republicii Moldova. Conform pct. 1.1. al Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018, terenului înstrăinat i s-a atribuit destinație de teren ”neproductiv”, ori, conform cadrului legal obligatoriu, terenurile neproductive sunt atribuite spațiilor verzi și sunt de uz public neputând fi înstrăinate. Conform art. 4, lit. g), 6 (1) din Legea cu privire la spațiile verzi ale localităților urbane și rurale nr. 591-XIV din 23.09.1999 spațiile verzi includ terenuri neproductive: mlaștini, stîncării, pante abrupte, terenuri afectate de alunecări, sărături și constutuie obiecte exclusive al proprietății publice și nu pot fi privatizate sau arendate. Conform art. 29 (1), subalin. 1, 45 din Codul Funciar al Republicii Moldova nr. 828-XII din 25 decembrie 1991, deținătorii de terenuri sunt obligați să folosească terenurile în conformitate cu destinația lor, iar toate terenurile din intravilanul localităților sunt gestianate în conformitate cu planurile urbanistice generale. Concomitent, art. 1, lit. a), 2 (2) și Anexa la Legea privind prețul normativ și modul de vânzare-cumpărare a pământului nr.1308-XIII din 25 iulie 1997, prevăd expres că prezenta lege se apliccă în cazurile vânzării-cumpărării terenurilor, inclusiv a terenurilor aferente obiectivelor privatizate sau care se privatizează, a terenurilor aferente obiectiv privat, precum și a terenurilor aferente construcțiilor nefinalizate, iar tarifele pentru calcularea prețului normativ al pământului se stabilește pentru o unitate convențională (grad/hectar), pe baza indicilor cadastrali (cantitativi și calitativi) conform anexei, parte integrantă a prezentei legi, și se indexează în funcție de rata inflației, de către Parlament la propunerea Guvernului. Astfel; Legea privind prețul normativ și modul de vânzare-cumpărare a pământului nr.1308-XIII din 25 iulie 1997 nu reglementează înstrăinarea terenurilor cu destinație ”nepriductivă” și nici nu stabilește tariful pentru calcularea prețului normativ al terenului cu destinație ”neproductiv”, nefiind clar conform căror tarife legale a fost calculate și stabilit prețul de vânzare în sumă de 37901 lei stabilt în Decizia Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018. Conform art. 75 (2) din Legea privind administrația publică locală nr. 436-XVI din 28.12.2006 la categoria bunuri ale domeniului public de interes local pot fi raportate terenurile pe care sunt amplasate construcții de interes public local, porțiunile de subsol, drumurile, străzile, piețele, obictivele acvatice separate, parcurile publice, terenurile de sport, stadioanele, precum și terenurile de joacă pentru copii, delimitate și înregistrare conform legislației în vigoare, clădirile, monumentele, muzeele, pădurile, zonele de protecție și zonele sanitare, alte obiecte care, conform legii, nu aparțin domeniului public al statului. Astfel transmiterea bunurilor, conform Deciziilor Consiliului orășenesc Căușeni, abrogarea cărora este indicată în proiectul de decizie a fost și este ilegală, inclusiv în scopul schimbării destinației lor.  |
| **3. Principalele prevederi ale proiectului şi evidenţierea elementelor noi** |
|  Abrogarea pct. 1.1. a Deciziei Consiliului orășenesc Căușeni ”Cu privire la vânzarea terenului aferent” nr. 8/9 din 04.09.2018.  |
| **4. Fundamentarea economico-financiară** |
|  Restituirea sumei de 37901 leisau, cu acordul SC ”ML EMIMTRANS” SRL, menținerea sumei în bugetul orașului în contul achitării costului cotei părți de 96,9 % din suprafața totală a terenului de 3,5886 ha, înregistrat în Registrul Bunurilor Imobile, ținut de către SCT Căușeni cu nr. Cadastral 2701226005 conforn destinației noi a terenului și prețului normativ legal. |
| **5. Modul de încorporare a actului în cadrul normativ în vigoare** |
|  Decizia este elaborată în conformitate cu art. 4, lit g), 6 (1) din Legea cu privile la spațiile verzi ale localităților urbane și rurale nr. 591-XIV din 23 septembrie 1999, cu art. 29 (1), subalin.1, 45 din Codul Funciar al Republicii Moldova nr. 828-XII din 25 decembrie 1991, art. 1, lit. a), 2 (2) și anexa la Legea privind prețul normativ și modul de vânzare-cumpărare a pământului nr. 1308-XIII din 25 iulie 1997 și art. 14 (1), (3), 20 (5), 75 (1), (2), (3) din Legea Republicii Moldova, nr. 436-XVI din 28.12.2006 ”Privind administraţia publică locală”. În scopul respectării precvederilor Legii nr. 239/2008 privind transparența în procesul decisional, proiectul de decizie ”Cu privire la abrogarea parțială a unei decizii” este plasat pe pagina web oficială a primăriei or. Căușeni. |
| **6**. **Constatările expertizei anticorupție.**  |
| În temeiul art. 35 al Legii nr. 100 din 22 decembrie 2017 cu privire la actele normative, expertiza anticorupției a fost efectuată de autor. |
| **7. Avizarea şi consultarea publică a proiectului** |
| În temeiul art. 37 din Legea nr. 100 din 22 decembrie 2017 ”cu privire la actele normative”, proiectul de decizie a fost supus expertizei juridice de către specialistul responsabil din cadrul primăriei or. Căușeni. Proiectul este în concordanță cu legile sus menționate, structura și conținutul actului corespunde normelor de tehnică legislativă și reiese, că examinarea și aprobarea proiectului în cauză este de competența Consiliului orășenesc Căușeni și are suport juridic pozitiv |

Primar Anatolie Donțu

Specialist funciar Valentina Gîrjeu